Jautājumi un atbildes uz pretendentu jautājumiem Nr.1.

1.jautājums
K2 kritērija nosaukumā ir norādīts: “Pieredze sociālās/dienas aprūpes centra
projektēšanā un pārbūvē un/vai būvniecībā”, kas paredz, ka pieredze ēkas
pārbūvē var tikt ņemta vērā kritērija K2 vērtēšanā.
Vienlaikus gan 30 punktu, gan 50 punktu piešķiršanas nosacījumos ir noteikts:
“Par pieredzi netiks uzskatīta ēkas pārbūve, atjaunošana vai vienkāršota
renovācija.”
Minētie nosacījumi šķiet savstarpēji pretrunīgi, jo vienā K2 kritērija daļā
pārbūve ir norādīta kā atbilstoša pieredze, savukārt citā tā nepārprotami tiek
izslēgta no atbilstošās pieredzes.
Papildus vēršam uzmanību, ka arī iepirkuma kvalifikācijas prasībās ir pieļauta
pieredze ēku pārbūvē.
Lūdzam Pasūtītāju precizēt, vai K2 kritērija ietvaros pieredze II vai III grupas
ēkas pārbūvē ir uzskatāma par atbilstošu pieredzi un par šādu pieredzi
Pretendentam var tikt piešķirti attiecīgi 30 vai 50 punkti.
Atbilde:
Pasūtītājs apstiprina, ka K2 kritērija ietvaros pieredze II vai III grupas ēkas pārbūvē ir uzskatāma par atbilstošu pieredzi un tiek vērtēta saskaņā ar K2 kritērijā noteikto punktu piešķiršanas kārtību. Konstatētās redakcionālās pretrunas novēršanai 2026.gada 18.septembrī ieprikuma nolikumā veikti grozījumi Nr.1.

2. jautājums -
Lūdzam arī precizēt, uz kura subjekta pieredzi tiek attiecināts K2 kritērijs?
Proti, lūdzam skaidrot, vai K2 kritērijā noteiktā pieredze būvprojekta izstrādē,
autoruzraudzībā un būvdarbu veikšanā ir jāpierāda:
• pašam Pretendentam kā uzņēmumam;
• Pretendenta piesaistītajiem projektētājiem/projektēšanas uzņēmumam;
• Pretendenta piedāvātajiem atbildīgajiem speciālistiem;
• personu apvienības dalībniekiem vai apakšuzņēmējiem;
• vai arī minēto subjektu pieredzi ir iespējams summēt/kombinēt, lai
izpildītu K2 kritērija nosacījumus?
Ņemot vērā, ka K2 kritērijā vienlaikus ir minēta būvprojekta izstrāde,
autoruzraudzība un būvdarbu veikšana, lūdzam Pasūtītāju nepārprotami
norādīt, kura subjekta pieredze tiks ņemta vērā, piešķirot K2 kritērijā
paredzētos 30 vai 50 punktus?

Atbilde:
Pasūtītājs skaidro, ka K2 kritērijā noteiktā pieredze nav attiecināma tikai uz pašu Pretendentu kā vienu uzņēmumu. Vērtējot K2 kritēriju, Pasūtītājs ņems vērā Pretendenta piedāvājumā norādīto to personu un komersantu pieredzi, uz kuru spējām Pretendents balstās attiecīgā iepirkuma līguma izpildei, tostarp Pretendenta, personu apvienības dalībnieku un piesaistīto apakšuzņēmēju pieredzi. Attiecībā uz projektēšanas daļu Nolikums tieši paredz, ka iepriekšējo pieredzi projektēšanā un piesaistītos projektēšanas speciālistus Pretendents var apliecināt ar piesaistītā apakšuzņēmēja pieredzi un tā nodarbinātajiem speciālistiem. Savukārt būvdarbu pieredze var tikt apliecināta ar tā subjekta pieredzi, kurš Pretendenta piedāvājuma ietvaros faktiski nodrošinās attiecīgo būvdarbu izpildi.
Līdz ar to K2 kritērija ietvaros ir pieļaujama minēto subjektu pieredzes kombinēšana, ja no piedāvājuma dokumentiem ir nepārprotami konstatējams, ka:
· attiecīgais subjekts tiks iesaistīts iepirkuma līguma izpildē;
· Pretendents balstās uz šā subjekta spējām;
· tiek apliecināta visa K2 kritērijā prasītā pieredze būvprojekta izstrādē, autoruzraudzībā un būvdarbu veikšanā;
· attiecīgā pieredze atbilst K2 kritērijā noteiktajām prasībām par objekta veidu un sarežģītību.
K2 kritērijā paredzētie 30 vai 50 punkti tiks piešķirti, vērtējot Pretendenta piedāvājumā kopumā apliecināto pieredzi, nevis tikai viena konkrēta uzņēmuma vai viena speciālista individuālo pieredzi.

3.jautājums
Saskaņā ar Nolikuma K2 vērtēšanas kritēriju pieredze vienas vai divu tādu II vai III grupas ēkas būvprojekta izstrādē, autoruzraudzībā un būvdarbu veikšanā , kura paredzēta sociālo pakalpojumu, veselības aprūpes, izglītības, izmitināšanas vai citu publisku pakalpojumu sniegšanai un kurā paredzēta regulāra vai ilgstoša liela cilvēku skaita uzturēšanās.
Par atbilstošiem objektiem uzskatāmi, piemēram:
•	sociālās aprūpes centrs; 
•	dienas aprūpes centrs; 
•	sociālās rehabilitācijas centrs; 
•	ārstniecības vai veselības aprūpes iestāde; 
•	skola vai pirmsskolas izglītības iestāde; 
•	viesnīca vai cita izmitināšanas ēka; 
•	cita publiska ēka ar līdzvērtīgu funkcionālo un tehnisko sarežģītību.
Lūdzam Pasūtītāju skaidrot prasību attiecībā uz: II vai III grupas ēkas būvprojekta izstrādē, autoruzraudzībā un būvdarbu veikšanā. Vai pretendents būs izpildījis Nolikuma prasību, ja iesniegs informāciju par apakšuzņēmēju, uz kura spējām pretendents balstās, un kurš cita līguma ietvaros ir veicis II vai III grupas ēkas būvprojekta izstrādi un autoruzraudzību, savukārt pats pretendents cita līguma ietvaros ir veicis II vai III grupas ēkas būvdarbus? Vai šī prasība attiecās tikai uz līgumiem “projektē-būvē”? 
Ja Pasūtītājs ar minēto prasību ir domājis, ka pieredzei jābūt iegūtai “projektē-būvē” līguma ietvaros, lūdzam izvērtēt iespēju atzīt arī atsevišķi iegūtu pieredzi projektēšanā un autoruzraudzībā un būvdarbu veikšanā. Šāda pieeja ļautu ņemt vērā plašāku pretendentu pieredzi, jo šāda veida apvienoti līgumi publisku II vai III grupas ēku projektēšanai un būvniecībai praksē nav tik izplatīti, lai būtu pietiekami daudz pretendentu ar šādā veidā iegūtu pieredzi.
Atbilde:
Pasūtītājs skaidro, ka minētā prasība nav attiecināma tikai uz “projektē–būvē” līgumiem. Nolikumā būvdarbu veikšanas pieredze un būvprojekta izstrādes pieredze ir noteikta atsevišķi, kā arī ir paredzēts, ka prasības attiecībā uz projektēšanas pieredzi pretendents var apliecināt ar piesaistītā apakšuzņēmēja pieredzi.  Līdz ar to pretendents būs izpildījis attiecīgo prasību, ja būvdarbu veikšanas pieredzi II vai III grupas ēkā apliecina pats pretendents, savukārt būvprojekta izstrādes un autoruzraudzības pieredzi apliecina piesaistītais apakšuzņēmējs, uz kura spējām pretendents balstās, arī gadījumā, ja šī pieredze iegūta atsevišķu līgumu ietvaros.

4.jautājums
Vienlaikus lūdzam izvērtēt nolikumā noteikto ierobežojumu, saskaņā ar kuru par atbilstošu pieredzi netiek uzskatīta ēkas pārbūve. Uzskatām, ka šāds ierobežojums nepamatoti sašaurina pretendentu loku, jo būtiska apjoma pārbūves projektos nereti tiek veikts komplekss projektēšanas un būvdarbu process, kas ietver konstrukciju risinājumus, inženiertīklu izbūvi vai pārbūvi, ugunsdrošības risinājumus, vides pieejamības nodrošināšanu, telpu funkcionālo pārplānošanu, energoefektivitātes pasākumus un citus tehniski sarežģītus darbus.
Tādēļ lūdzam paredzēt, ka pieredze pārbūvē arī var tikt atzīta par atbilstošu.
Atbilde:
Pasūtītājs apstiprina, ka K2 kritērija ietvaros pieredze II vai III grupas ēkas pārbūvē ir uzskatāma par atbilstošu pieredzi un tiek vērtēta saskaņā ar K2 kritērijā noteikto punktu piešķiršanas kārtību. Konstatētās redakcionālās pretrunas novēršanai 2026.gada 18.septembrī ieprikuma nolikumā veikti grozījumi Nr.1.

